Nancy Shukri

I apantang Dato' Sri Nancy binti Shukri (nosusu di 5 Magus 1961) nopo songulun sorupu politik Malayasia mantad id Parti Pesaka Bumiputera Bersatu Sarawak om babaino kijaawatan sabaagi do Montiri Podtuongisan, Koinusan om Koubasanan. Isido nogi nga sabaagi do bekas montiri id jabatan luguan Montiri id Kabinet di toun 2013.

 Koposion Pogulu 

 Paganakan 
Nancy nopo nga nosusu di 5 Magus 1961 id Kuching, Sarawak kumaa di Shukri Mahidi om Bibi McPherson. Isido nopo sinakagon do Iban-Cina-Scotland-Melayu-Melanau. Nakasawo no isido om kiwa tolu tulun tanak dau. Babaino nopo nga pongion yolo id Jalan Menggeris taman Serira, Petra jaya, 93050 Kuching, Sarawak.

Tabangon dau, nokoidu pogun di 17 Mansak 2016 sabab nopo nga noontok do kanser tatalanan.

 Pondidikan 
Isido nopo nga mongingigit Sarjana Eksekutif Pentadbiran Perniagaan UiTM - Universiti OHIO (1998) (Beta Gamma Sigma Kehormat Anugerah); Ijazah Sarjana Muda Undang-Undang miampai Kepujian mantad Universiti Hull, UK (1990); Diploma Pentadbiran Awam ITM Shah Alam (1985); Sijil Pelajaran Malaysia, Hijau Jalan Sekolah Menengah Green Road (1976-1978).

Nokoumbal isido nakatanud mogisuusuai kursus profesional miagal do Kursus Kepimpinan id taang antarabangsa (2004-2012); Persidangan Dunia Wanita 2004 Tasmania, Australia; Kepimpinan om Pengurusan montok tongoondu (1995) Singapura; Pengauditan Dalaman Sistem Pengurusan Alam Sekitar (2000); Prosedur Disiplin Dan Perhubungan Perusahaan (1997); Latihan Pemimpin Pasukan 2006
Pengambilan Minit (2001) Singapura.

 Karaja 
Nopili isido sabaagi Puru Parlimen Batang Sadong (2008-PRU13); Pegawai Undang-Undang, Ketua Bahagian Undang-Undang Dewan Bandaraya  Kuching Utara (1992-2003); Akaun Pemeriksa, Jabatan Pembangunan Koperasi Sabah (tahun 1985-1987); Pensyarah Bahagian-Masa; Jurulatih montok Perkhidmatan Latihan om Perundingan NS.

Suai ko ii, nosiliu nogi isido do Ponorikohon Puru Lembaga Penasihat Pengurusan Penyelidikan Perhutanan (FRIM) (Madas 2010-Mahas 2011); Ponorikohon Lembaga Penasihat Arkib Negara Malaysia; Puru Lembaga Penasihat Harta Intelek Malaysia (2008-2010, 2010-2012); Puru Jawatankuasa Khas Parlimen ;Puru Parlimen Semakan Akta dan Peraturan; Puru Jawatankuasa Inter Parliamentary Union om Naib Ponorikohon Jawatankuasa Mahkamah Jenayah Kebangsaan (Parliamentary Global Action).

 Montiri Podtuongisan, Koinusan om Koubasanan 
Ontok 9 Gomot 2020, linantik i Yang Berhormat Dato' Sri Nancy sabaagi Montiri Podtuongisan, Koinusan om Koubasanan. Minongigit isio jawatan dii mimpuun 10 Gomot 2020. Ontok dii, wagat kopio tonggungan di Nancy gama sektor podtuongisan i noumpadanan soira nokotoguang do kasarabakan Pandemik COVID-19 di Malaysia. Ontok wulan Madas 2020, aaga' no disido do koingkawas kawagu sektor podtuongisan domestik id timpu oruhai maya do kotonudan tulun ginumuan do kooturan do kopoindalanan prosedur operasi standard (SOP).

 Politik 
Nosiliu i Nancy do Mongunguhup Monunuat Agung Parti Pesaka Bumiputera Bersatu Sarawak ; Monunuat Pergerakan Wanita Parti Pesaka Bumiputera Bersatu Sarawak om Monunuat Pergerakan Wanita Barisan Nasional.

 Pilihan raya Malaysia 2008 
Id suang pilihan raya umum 2008, monongkiala i Nancy momoguno tiket Barisan Nasional. Monongkiala isido id koiyonon Parlimen Batang Sadong, pogun Sarawak. Nakalantoi isido miampai nakaanu undi soginumu 8183. 

Calon saap nopo nga i Piee Bin Ling mantad PKR nakaanu 2,758 undi - Kalah. Piatus pengundi di nakalabus nopo nga  66.2%. Undi naraag nopo nga soginumu  170.

 Aktiviti sosial 
Nokohompit isido sabaagi Ponorikohon Kokus Parlimen Tondu Malaysia (2008 gisom dinondo); Ponorikohon Persekutuan Tinimungan Tondu Sarawak (2003-2005, 2009-2012); Ahli Seumur Hidup Angkatan Zaman Mansang Sarawak; Ahli Jawatankuasa MITSA (Mara Institute of Technology Sarawak Alumni); Ahli  Institut Pengurusan Malaysia.Hajah Nancy Haji Shukri  Arkib Negara Malaysia.

 Media suai 
 Televisyen 
Ontok 18 Mahas 2020, nosiliu i Nancy Shukri do tutumombului poimbida id suang ababayan Money Matters i pinalabus do TV3.

TounUhuKonoNuut2020Money MattersIsido sondiiSabaagi tutumombului poimbida

 Sukuon